Kaks uut fitness-treenerit ja stiili!
Meiega on liitunud kaks uut fitnessi treenerit – Marina ja Anne-Ly.
Anne-Ly teeb bodyARTi ja deepWORKi (on nii hommiku kui ka õhtuseid trenne). BodyART on funktsionaalne keha ja meele treening, kus harjutused on mõjutatud nii joogast, füsioteraapiast, erinevatest idamaistest võitluskunstidest kui ka tavapärastest jõuharjutustest. DeepWORKi on sportlik, lihtne, karm ja erinev kõikidest teistest treeningutest. Paljajalu tehtav trenn põhineb viiel traditsioonilisel Hiina meditsiini elemendil ja pulbitseb energiast.
Marina teeb esmaspäeva lõunal Ring jõutreeningut, kus keskendutakse peamiste lihasgruppide ja vastupidavuse arendamisele. Tund koosneb soojendusest, lihastreeningust ning lõpeb venitusega. Treening annab hea füüsilise koormuse ja põletab palju kaloreid.